EkBass/fiwiki-20250220-pages-articles huggingface dataset:
Klaus Oesch

Klaus Oesch [öš] (s. Helsinki) on suomalainen tietokirjailija ja konsultti. == Elämä == Oesch on suorittanut valtiotieteiden maisterin tutkinnon Helsingin yliopistossa ja väitellyt 2007 filosofian tohtoriksi Tampereen yliopistossa aiheenaan tietoajan toimintakäytännöt.Symposium-puhujia: Klaus Oesch, Kites- symposium Kouvolan upseerikerholla 23.–24.10. 2008. Viitattu 15.11.2014. Oesch työskentelee nykyisin yrityksessään Konsultointi Futuria Oy.Konsultointi Futuria Oy , Fonecta Finder. Viitattu 15.11.2014. Oeschin aiempia työnantajia ja yrityksiä ovat olleet muun muassa Apple, Espoon taide-ja tietotekniikkakeskus CARTES, Sansibar Oy ja Ajatusmaailma Oy.Luentoesitelmät, Terveydenhuollon XVIII Atk-päivät 18-19.5.1992. Viitattu 15.11.2014.Luentoesitelmät, Terveydenhuollon Atk-päivät 1997. Viitattu 15.11.2014. Oesch toimi vetäjänä Tekesin vuorovaikutteisen tietotekniikan Fenix-teknologiaohjelmassa vuosina 2003–2007. Siinä painopistealueina olivat muun muassa semanttisen webin kehitys, digitaalisen median ja tietoverkkojen palvelut sekä yhteisölliset peli- ja edutainment-tekniikkaan perustuvat järjestelmät.Klaus Oesch, Helsingin yliopiston kirjasto 2003. Viitattu 15.11.2014.Niiniluoto, Markku: Klaus Oesch: Tietämysteollisuus on haaste teknologiateollisuudelle , Teollisuus nyt 2010, RPT Docu Oy. Viitattu 15.11.2014. Klaus Oeschin isoisä oli kenraaliluutnantti Karl Lennart Oesch (1892–1978).Oesch, Klaus: Muistoja isoisästäni, viitattu 15.11.2014. ==Teoksia== *Hypermedia, Opas hypertekstin ja hypermedian käyttäjälle (Kai Ekholmin kanssa, Otava 1993) *Virtuaalinen voimaantuminen. Tapaustutkimus ammattikasvatuksen oppimisympäristön toimintaedellytysten ja tietokäytäntöjen kehitysmahdollisuuksista vuorovaikutteisen tieto- ja viestintäteknologian näkökulmasta. Väitöskirja, Tampereen yliopisto 2007. ISBN 978-951-44-7092-9, ISSN 1456-954X.Tiedote VTM Klaus Oeschin väitöksestä 10.11.2007 klo 12 Tampereen yliopistossa, Tampereen yliopiston kirjasto 2007. Viitattu 15.11.2014. ==Lähteet== Luokka:Suomalaiset tietojenkäsittelytieteilijät Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Ruskolinnaorneero

Ruskolinnaorneero, aikaisemmalta nimeltään ruskokatsalotti (Pseudoseisura lophotes) on orneeroiden heimoon kuuluva varpuslintu. == Levinneisyys == Ruskolinnaorneeroa tavataan laajalla alueella Argentiinassa, Boliviassa, Brasiliassa, Paraguayssa ja Uruguayssa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. == Lähteet == Luokka:Linnaorneerot
Hietalinnaorneero

Hietalinnaorneero, aikaisemmalta nimeltään valkokurkkukatsalotti (Pseudoseisura gutturalis) on orneeroiden heimoon kuuluva varpuslintu. Se rakentaa suuren pesän, vaikka lintu itse on vain 20-senttinen. Hietalinnaorneeron pesäonkaloon mahtuisi kalkkuna, ja pesän kupukaton sanotaan kestävän sen päällä seisovan ihmisen. == Levinneisyys == Hietalinnaorneeroa tavataan Argentiinassa. Lajin kanta on vakaa, ja se on luokiteltu elinvoimaiseksi. == Lähteet == Luokka:Linnaorneerot
Keltaviiksiorneero

Keltaviiksiorneero (Pseudocolaptes lawrencii) on orneeroiden heimoon kuuluva varpuslintu. ==Levinneisyys== Keltaviiksiorneeroa tavataan Ecuadorissa, Kolumbiassa, Panamassa ja Costa Ricassa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Viiksiorneerot
Clojure

Clojure on funktionaalinen Lisp-murre. Rich Hickey julkaisi Clojuren ensimmäisen version vuonna 2007. Clojure on ensisijaisesti toteutettu Java- virtuaalikoneen päälle. Muita tuettuja alustoja ovat Microsoftin CLR sekä JavaScript. == Yleistä == Clojure on moderni Lisp-murre, joka painottaa funktionaalista ohjelmointityyliä. Clojuressa keskeisessä asemassa on identiteetin käsite ja sen yhteys arvoihin ja tilaan. Clojuren merkittävä yksilöivä piirre Lisp-murteiden joukossa on sen tiivis symbioosi toteutusalustansa kanssa. Clojuren JVM-toteutus mahdollistaa olemassa olevan Java-koodin kutsumisen suoraan Clojure-koodista. Clojure-koodi käännetään Javan tavukoodiksi. ClojureScript on Clojuren toteutus JavaScriptin päälle Google Closure Compiler -kääntäjää hyödyntäen. ClojureScript-koodi käännetään JavaScriptiksi, jota voidaan ajaa selainympäristöissä. Nimi Clojure viittaa sulkeumaan. == Esimerkkejä == (println "hello, world") (defn factorial [n] (reduce * (range 1 (inc n)))) == Lähteet == == Aiheesta muualla == * Viralliset sivut * GitHub Luokka:Funktionaaliset ohjelmointikielet Luokka:Lisp Luokka:Vuoden 2007 ohjelmistot Luokka:2000-vuosikymmenen ohjelmointikielet
Yaot (Aasia)

Yaot tai yaout ovat yksi Kiinan virallisesti tunnustamista 55:stä vähemmistökansallisuudesta. Heitä on arviolta noin 2,4 miljoonaa ja suurin osa heistä asuu Guangxin provinssissa. Pienempiä ryhmiä löytyy myös Hunanista, Guangdongista, Jiangxissa, Guizhoussa ja Yunnanissa. Hainanin saarella asuvia yaoita kutsutaan usein virheellisesti miaoiksi. Kiinan ulkopuolella yaoita asuu myös Vietnamissa, Laosissa ja Thaimaassa. Yaot puhuvat yaokieliä, joihin kuuluu useita eri toisistaan eroavia kieliä. Yaot tunnetaan myös arviolta 300:lla muulla nimellä, joita ovat muun muassa lu mien, kim mien, kim mun, lingnan yao, man ja yu mien. Yaoiden asema yhtenä etnisenä ryhmänä on ollut kiistanalainen, ja jotkut jakavatkin heidän alaryhmänsä erillisiksi etnisiksi ryhmikseen. ==Historia== 220px|thumb|vasen|Yaoiden taoistinen maalaus. Yaoiden perimätiedon mukaan he polveutuvat viisivärisestä koirasta nimeltä P'an Hu, joka toi Kiinan keisarille hänen poliittisen kilpailijansa irtileikatun pään tehden näin vaivalloisen sotilaallisen hyökkäyksen tarpeettomaksi. Kiinalaisten historioitsijoiden ja arkeologien mukaan yaot muodostuivat kuitenkin Tang-dynastian valtakaudella han-kiinalaisten, zhuangien, dongien ja miaojen sekoittuessa keskenään. Han-dynastian ajan virkamiehet kutsuivat heitä nimellä Mo Yao. Nimityksellä tarkoitettiin alun perin sitä, että yaot oli vapautettu veroista, joita kerättiin han-kiinalaisilta siirtolaisilta. Myöhemmin yaot ottivat yao-etonyymin itsestään. Osa yaoista pakeni kiinalaisvallan alta Vietnamin pohjoisosiin, Laosiin ja Thaimaan Nanin ja Chiang Rain provinsseihin. ==Kulttuuri== 220px|thumb|Yaonainen Vietnamissa vuonna 1993. Yaokielet koostuvat kolmesta eri pääkielestä. Niistä myen on suurin, ja sitä puhuu noin 44 prosenttia yaoista. Punua puhuu noin kolmannes yaoista. Jotkut kielitieteilijät pitävät sitä miaon sukulaiskielenä. Noin 25 000 yaota puhuu lakkayan kieltä, jonka jotkut kielitieteilijät lukevat tiibetiläisiin kieliin. Kielet voidaan edelleen jakaa eri murteisiin, joiden puhujat eivät aina edes ymmärrä toisiaan. Noin viidennes yaoista osaa myös muita kieliä, kuten zhuangia, dongia, miaoa tai kiinaa. Yaot ovat olleet jo pitkään paikalleen asettuneita viljelijöitä. Viljeltyihin kasveihin ja viljelytapoihin vaikuttivat suuresti yaoiden zhuangi- ja han-kiinalaiset naapurit. Paikoittain myös metsänhoito, metsästys ja keräily ovat toimineet pääelinkeinoina. Osa yaoista harjoitti kaskiviljelystä nykypäiviin saakka. Yaot jakaantuvat isä-linjaisiin klaaneihin, jotka voidaan edelleen jakaa pienempiin perimmyyden kautta määräytyviin yksiköihin. Yaoiden uskontoon on vaikuttanut eniten han-kiinalaisten taoismi. ==Lähteet== Luokka:Kiinan etniset ryhmät Luokka:Laosin etniset ryhmät Luokka:Thaimaan etniset ryhmät Luokka:Vietnamin etniset ryhmät
Grand Morbid Funeral

Grand Morbid Funeral on ruotsalaisen death metal -yhtye Bloodbathin neljäs studioalbumi. Se julkaistiin 17. marraskuuta 2014. Albumi on ensimmäinen, jolla laulaa Paradise Lost yhtyeestä tuttu Nick Holmes. Kappaleesta "Church of Vastitas" kuvattiin musiikkivideo. Albumi ylsi Suomen virallisen listan sijalle 31. ==Kappaleet== # (säv & san: Renkse) # (säv & san: Nyström) # (säv & san: Eriksson) # (säv & san: Renkse) # (säv & san: Eriksson) # (säv & san: Renkse) # (säv: Nyström, san: Holmes) # (säv & san: Renkse) # (säv: Nyström, san: Holmes) # (säv & san: Eriksson) # (säv & san: Nyström) == Kokoonpano == * Old Nick – laulu * Blakkheim – kitarat, taustalaulu * Sodomizer – kitarat * Lord Seth – basso * Axe – rummut === Vierailevat muusikot === * Eric Cutler – kitara * Chris Reifert – laulu === Tuotanto === * David Castillo – miksaaja == Arviot == * Angry Metal Guy: Angry Metal Guy * Blabbermouth: Blabbermouth * Kaaoszine.fi: Kaaoszine * Metalliluola: 9-/10 == Aiheesta muualla == * * == Lähteet == Luokka:Vuoden 2014 albumit Luokka:Bloodbathin albumit
Alejandro Bedoya

Alejandro Bedoya (s. 29. huhtikuuta 1987 Englewood) on kolumbialaiset sukujuuret omaava yhdysvaltalainen jalkapalloilija, joka edustaa Ligue 1:ssä pelaavaa FC Nantesia. Oikeajalkainen Bedoya on pelipaikaltaan hyökkäävä keskikenttäpelaaja. Hän pelaa myös Yhdysvaltain jalkapallomaajoukkueessa. == Ura == === Seurajoukkueura === Bedoya siirtyi tammikuussa 2009 yliopistonsa Boston Collegen joukkueesta Ruotsin pääsarjan Allsvenskanin Örebro SK:hon. Debyytti Allsvenskanissa tapahtui saman vuoden huhtikuussa. Heinäkuussa 2011 hän siirtyi Skotlannin valioliigan Rangers FC:hen. Bedoya edusti seuraa kauden 2011–2012, mutta siirtyi kesällä 2012 takaisin Allsvenskaniin ja Helsingborgs IF:n riveihin Rangersin ajauduttua konkurssiin ja pudottua alasarjoihin. Kaudella 2012–2013 Bedoya pelasi seuran kanssa Eurooppa-liigaa. Kauden päätyttyä Bedoya siirtyi Ranskan Ligue 1:hen nousseeseen FC Nantesiin. Hän debytoi liigassa elokuussa 2013 PSG:tä vastaan. Kaudella 2013–2014 hän teki 31 ottelussa viisi maalia ja kaudella 2014–2015 28 ottelussa kolme maalia. === Maajoukkueura === Bedoya debytoi Yhdysvaltain jalkapallomaajoukkueessa tammikuussa 2010 Hondurasia vastaan. Hän ei kuitenkaan kuulunut päävalmentaja Bob Bradleyn miehistöön saman vuoden MM-kisoissa. Hän oli mukana sekä vuoden 2011 Gold Cupissa, josta tuli hopeaa, että mestaruuteen päättyneessä vuoden 2013 Gold Cupissa. Avausmaalinsa maajoukkueessa Bedoya teki heinäkuussa 2013 Guatemalan verkkoon. Hän kuului päävalmentaja Jürgen Klinsmannin miehistöön myös vuoden 2014 MM-kisoissa, joissa Bedoya pelasi jokaisessa Yhdysvaltain neljästä pelistä, kun joukkue selviytyi 16 parhaan joukkoon. Vuoden 2015 Gold Cupissa Bedoya pelasi kolmessa ottelussa. Hän on pelannut kaikkiaan 66 maaottelua ja tehnyt niissä kaksi maalia. == Saavutukset == Maajoukkuetasolla * CONCACAF Gold Cup: kultaa (2013), hopeaa (2011) == Lähteet == * * http://www.fifa.com/worldcup/players/player=296273/statistics.html * http://www.national-football-teams.com/player/35699/Alejandro_Bedoya.html === Viitteet === Luokka:Yhdysvaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Ivalon pyhän Nikolaoksen kirkko

Ivalon pyhän Nikolaoksen kirkko on Lapin ortodoksisen kappeliseurakunnan kirkkorakennus Inarissa. Rukoushuoneen vihki käyttöön rovasti Yrjö Räme vuonna 1960. Peruskorjauksen jälkeen vuonna 1996 rakennuksen vihki kirkoksi metropoliitta Leo. == Lähteet == Luokka:Inarin kirkkorakennukset Luokka:Suomen ortodoksiset kirkkorakennukset
Fiat CR.32

Fiat CR.32 on italialainen kaksitasoinen hävittäjälentokone. Suunnittelija oli Celestino Rosatelli. Sen ensilento oli 28. huhtikuuta 1933, ja ensimmäiset tuotantotilaukset saapuivat maaliskuussa 1934.Mondey, D., 2002: s. 54–56 Fiat CR.30:sta paranneltu konetyyppi taisteli Espanjan sisällissodassa ja 1930-luvulla kiinalaisten lentäjien käytössä Kiinan-Japanin sodassa. Kone toimi menestyneesti kummassakin. Konetyypin eri versioita valmistettiin 1 212 koneyksilöä. Fiat CR.32:sta kehiteltiin parannusversioita (bis, ter ja quater) ja sitä myytiin muiden mainittujen ohella Venezuelaan ja Paraguayhin sekä Itävaltaan 45 koneyksilöä vuonna 1936. Joissain muunnoksissa käytettiin tähtimoottoria, kuten osassa Unkarin käyttämissä CR.32-koneista. Niiden Gnome- Rhone 14Mars-moottorit olivat 750 hv tehoiset, mikä nosti huippunopeuden 420 km/h:iin. Toimitusongelmien vuoksi osa koneista jäi kuitenkin päivittämättä tähän moottorityyppiin. Konetyyppiä käytettiin taistelutoimissa alussa mainittujen sotien ohella myös toisessa maailmansodassa. Kone oli jo tuolloin kevyine aseistuksineen ja kiinteine muotosuojallisine laskutelineineen alitehoinen ja vanhentunut. Hyvä ohjattavuus ja liikkumiskyky tekivät siitä kuitenkin taitolentokoneen ja käyttökelpoisen lentokoulutuskoneen pitkäksi aikaa. Viimeiset koneet poistettiin käytöstä kirjalähteen mukaan Espanjassa vuonna 1953, jolloin vuonna 1938 lisenssillä valmistetut CR.32:t olivat käytössä koulutuslentokoneena. Konetyypin edeltäjä sekä seuraaja olivat nekin Celestino Rosatellin suunnittelemia, ne olivat Fiat CR.20 ja Fiat CR.42. Konetyypin aseistuksena oli kaksi 7,7 millimetrin Vickers-tyyppistä konekivääriä, joiden valmistaja oli Breda-SAFAT. Myöhemmissä versioissa saattoi olla kaksi 12,7 millimetrin konekivääriä. Sijoitus oli kiinteästi eteenpäin läpi potkurinkehän ampuva ja rungon yläosassa olevina. ==Tekniset tiedot== == Lähteet == *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2. (s. 54–56) ===Viitteet=== == Aiheesta muualla == *http://www.militaryfactory.com/aircraft/detail.asp?aircraft_id=215 *http://www.historyofwar.org/articles/weapons_fiat_cr32.html *http://www.aviastar.org/air/italy/fiat_cr-32.php *http://surfcity.kund.dalnet.se/cr32.htm *http://www.constable.ca/caah/cr32.htm *http://www.alieuomini.it/catalogo/dettaglio_catalogo/fiat_cr,1.html *http://www.airwar.ru/enc/fww2/cr32.html Cr32 Luokka:Italialaiset hävittäjälentokoneet Luokka:1930-luvun hävittäjälentokoneet
Matoetana

Matoetana (Boettgerilla pallens) on pieneen matoetanoiden heimoon kuuluva kotilolaji. Suomessa sitä tavataan ainoastaan kasvihuoneissa. == Koko ja ulkonäkö == Laji on venyneenä muodoltaan hyvin matomainen sillä se voi olla jopa 5 cm pitkä mutta vain muutaman millimetrin levyinen. Kokoon vetäytyneenä muoto muistuttaa enemmän tyypillistä etanaa. Iho on läpikuultava, kellertävä tai vaaleanharmaa, mutta pää ja selkäpuoli ovat usein sinertävät. Nuoret yksilöt ovat hyvin vaaleita. Ihon nystyt ovat hyvin litteitä. Selän selvästi erottuva harjanne ulottuu eläimen peräpään kärjestä kilven teräväkulmaiseen takareunaan. Hengitysaukko on kilven keskiosassa oikealla kyljellä. Antura on vaalea ja eläimen erittämä lima kirkasta. s. 67 sekä 243-245IdTools == Levinneisyys == Matoetana on alkujaan Kaukasukselta, mutta levinnyt viimeisen sadan vuoden aikana nopeasti lähes koko Eurooppaan. Lisäksi se esiintyy paikoittaisena Keski-Aasiassa ja vieraslajina Brittiläisen Kolumbian alueella Kanadassa sekä Etelä-Amerikassa Kolumbiassa. Suomessa matoetanan ainoa esiintymä on Helsingin yliopiston kasvitieteellisen puutarhan kasvihuoneessa. == Elinympäristö ja elintavat == Matoetana elää lähinnä maan alla ja kykenee kaivautumaan jopa 60 cm:n syvyyteen, mutta oleskelee enimmäkseen melko lähellä maanpintaa. Se osaa myös hyödyntää kastematojen tekemiä käytäviä. Laji käyttää ravinnokseen maatuvaa kasviainesta, kasvien juuria ja sieniä, mutta myös kastematojen ulosteita, muiden kotiloiden munia ja joskus eläinten raatoja. Ruokaillessaan etana näykkii vain muutaman suupalan ja jatkaa sitten matkaansa.SUB Göttingen: AnimalBase Matoetana parittelee ja munii loppukesän ja syksyn aikana. Kukin yksilö munii 1-6 munan ryhmiä muutaman kymmenen senttimetrin syvyyteen maan alle. Eläin kuolee melko pian munimisen jälkeen. Vahingoittaessaan kasvien juuria matoetana saattaa muodostua tuholaiseksi. == Lähteet == == Aiheesta muualla == * Luonnontieteellinen keskusmuseo Luokka:Maakeuhkokotilot
Saint-Gervais

Saint-Gervais on usean paikan nimi. Paikat ovat saaneet nimensä Pyhän Gervasiuksen mukaan. Paikkoja ovat muun muassa: *Saint-Gervais, Kanadan Quebec *Saint-Gervais, Ranskan Gard *Saint-Gervais, Ranskan Gironde *Saint-Gervais, Ranskan Isère *Saint-Gervais, Ranskan Val-d'Oise *Saint-Gervais, Ranskan Vendée
Ulama

Ulama (, 'tietäjät', yksikössä a‘lim) ovat islamilaisen lain ja teologian asiantuntijoita. Sana tulee arabian kielen monikosta ulama ('oppineet'), joka tulee sanasta alima ('tietää'). Sana tarkoittaa tietäjiä ja voi periaatteessa merkitä myös tiedemiehiä. Ulamaan kuuluvat islamilaisen yhteisön uskonnolliset johtajat: teologit (mutakallimit), šarialain tulkitsijat (muftit), uskonnolliset tuomarit (qadit), yliopisto-opettajat sekä valtion korkeat uskonnolliset virkamiehet. Suppeassa merkityksessään ulama tarkoitti muslimimaan hallinnossa toimivaa teologista oppineistoa. Ulama voidaan suomentaa 'islamilaiseksi papistoksi' tai 'uskonoppineiksi'. Islamissa ei kuitenkaan ole papistoa siinä kristillisessä mielessä, että liturgiset tehtävät kuuluisivat vain joillekin henkilöille. Islamilaisen rukoushetken johtajana eli imaamina voi tarpeen mukaan toimia kuka tahansa. Ulaman jäseneksi pääsyyn ei liioin ole tiettyä muodollista tutkintoa, vaan opinpolku, joka alkaa madrasakoulussa Koraania, tafsiria, haditheja ja fiqhia opiskellen. Saavutettuaan opillisia ansioita miehet jatkavat opettajina, saarnaajina, qadeina tai mufteina.Ottappilakkool, s. 21. Muftit ovat ulaman arvostettuja jäseniä, joilla on oikeus antaa fatwoja, uskonnolliseen lakiin pohjautuvia lausumia tai tuomioita, ja joskus kumota imaamin päätös. Qadit ovat šarialain tuomareita. Imaamit ovat yhteisönsä uskonnollisia johtajia, jotka vastaavat uskonnollisista toimituksista kuten saarnoista.Ottappilakkool, s. 22–23. Imaami vaikuttaa tavallisen muslimin elämään monin tavoin. Imaami hoitaa avioliittoon vihkimisen, avioeron, perimysasiat sekä muut lakiasiat ja rituaalit, ja neuvoo jokapäiväisissä asioissa. Lapset opiskelevat Koraania koraanikoulussa sheikin johdolla johdolla. Imaamit johtavat myös perjantaisia jumalanpalveluksia.Ottappilakkool, s. 27–28. Ulamalla ei nykyisin ole samanlaista arvovaltaa kuin islamin alkuaikoina, jolloin heidän konsensuksensa (ijma) teologisista ja lainopillisista asioista määritteli yhteisön käytännöt, minkä vuoksi hallitsijat tarvitsivat ulaman tuen. Turkissa ulama on nykyisin lakkautettu, mutta muualla islamilaisessa maailmassa heillä on yhä merkittävä vaikutus perinteisissä yhteisöissä. Vuonna 1971 Saudi-Arabian kuningas Faisal I kokosi merkittävimmistä ulaman eli papiston jäsenistä maan virallisen korkeimman ulamaneuvoston, joka toimii kuningashuoneen ja uskonnollisen johdon keskustelufoorumina. Se toimii myös saudijohdon vallan ja politiikan oikeuttajana, ja saudit ovat hakeneet siltä tarvitsemansa hyväksynnät erilaisiin kiistanalaisiin päätöksiinsä, kuten Yhdysvaltojen sotilastukikohtien perustamisen sallimiselle. Kuningas Fahdin aikana ulama ja kuningas tapasivat viikoittain Riadissa. ==Lähteet== * ===Viitteet=== == Aiheesta muualla == Luokka:Islamilaiset käsitteet Luokka:Uskonnolliset ammatit
Loukko-oja

Loukko-oja on Kiiminkijoen vesistöalueeseen kuuluva noin kahdeksan kilometriä pitkä pieni joki tai puro, joka lähtee Puolangan Loukkolammesta ja laskee Utajärven puolella Kärkkäänjärven laskujokeen Piltuanjokeen, hieman järven pohjoispuolella. Joen varteen tulee Loukkolammen ohi menevän metsäautotien kaksi sivuhaaraa, mutta muuten sinne ei ole tieyhteyttä. Joki virtaa pääosin lounaaseen, seuraillen Ison Palovaaran kaakon ja etelän puolen rinteitä, niistä vajaan kilometrin päässä. Jokivarsi on asumaton. Luokka:Puolangan joet Luokka:Utajärven joet Luokka:Kiiminkijoen vesistö
R3hab

R3hab (oikealta nimeltään Fadil El Ghoul, s. 2. huhtikuuta 1986 Den Bosch, Alankomaat) hollantilainen DJ ja tuottaja. Hänen musiikkiaan kuvaillaan ”Dutch house” -nimellä, vaikka hänen tyylinsä ja soundinsa on yleensä tummempaa psytrance-vaikutteista musiikkia. Vuonna 2012 hän voitti WMC:n parhaan läpimurtoartistin palkinnon. Ghoulilla on marokkolaisia ja algerialaisia sukujuuria. == Diskografia == === Singlet === Vuosi Single Listasijoitus Albumi NED NZ BEL (Vl) UK US 2008 "Mrkrstft" (pres. Hardwell) 38 — — — — Ei albumia 2009 "Blue Magic" (mukana Hardwell) — — — — — 2010 "Get Get Down" (mukana Addy Van Der Zwan) — — — — — 2011 "Sending My Love" (mukana Swanky Tunes featuring Max C) — — — — — 2012 "Living 4 The City" (mukana Shermanology) — — — — — "A Night In (EDC Orlando 2012 Anthem)" — — — — — "Skydrop" (mukana Zroq) — — — — — 2013 "Do It (Life In Color Anthem 2013)" (mukana David Solano) — — — — — "Raise Those Hands" (mukana Bassjackers) — — — — — "#miamibackagain" (mukana Nari & Milani & Mync) — — — — — "Revolution" (mukana NERVO & Ummet Ozcan) — — — 37 — "Rip It Up" (Nicky Romero Edit) — — — — — "Flight" (mukana Steve Aoki) — — — — — 2014 "Samurai (Go Hard)" — — — — — "Androids" — — — — — "Flashlight" (mukana Deorro) — — 54 (Ultratip) — — "Unstoppable" (mukana Eva Simons) — — — — — Beats of the Beautiful Game "How We Party" (mukana Vinai) — — — — — Ei albumia "Ready for the Weekend" (mukana Nervo feat. Ayah Marar) — — — — — "Soundwave" (mukana Trevor Guthrie) — — — — — "Karate" (mukana KSHMR) — — — — — 2015 "Phoenix" (mukana Sander van Doorn) — — — — — "Tiger" (mukana Skytech ja Fafaq) — — — — — "Won't Stop Rocking" (mukana Headhunterz) — — — — — "Strong" (mukana KSHMR) — — — — — "Hakuna Matata" (Hardwell edit) — — — — — 2016 "Get Up" (mukana Ciara) — — — — — "Near Me" (mukana Burns) — — — — — "Freak" (mukana Quintino) — — — — — 2019 "This Is How We Party" (mukana Icona Pop) — — — — — "All Around The World (La La La)" (mukana A Touch Of Class) — — — — — "Don´t Give Up On Me Now" (mukana Julie Bergan) — — — — — == Esiintymiset Suomessa == * 15. elokuuta 2014 – Weekend Festival, Helsinki * 8. elokuuta 2015 - Weekend Festival, Helsinki * 18. elokuuta 2018 - Weekend Festival, Helsinki * 5. elokuuta 2023 - Weekend Festival, Espoo == Lähteet == == Aiheesta muualla== * * * Luokka:Vuonna 1986 syntyneet Luokka:Elävät henkilöt Luokka:Alankomaalaiset DJ:t Luokka:Alankomaalaiset musiikkituottajat
Taimietana

Taimietana (Lehmannia valentiana) on harjaetanoiden heimoon lukeutuva kotilolaji. Se on kansainvälisesti merkittävä kasvihuoneviljelyn tuholainen ja luokiteltu Suomessa haitalliseksi vieraslajiksiVieraslajit.fi: Taimietana (Lehmannia valentiana)Maa- ja metsätalousministeriö (MMM): Luettelo Suomessa esiintyvistä haitallisista vieraslajeista (pdf). == Koko ja ulkonäkö == Täysikasvuinen taimietana on venyneenä 5-7 cm:n pituinen ja väriltään kellanruskea tai harmahtava. Selän keskellä ja molemmilla kyljillä on tummat pitkittäisjuovat. Kylkien juovat saattavat joskus olla kaksinkertaiset. Kilven sivuilla on tummat juovat, takakärki terävä ja pinnassa sormenjälkeä muistuttava uurrekuvio. Hengitysaukko on eläimen oikealla kyljellä kilven takaosassa. Selkäpuolella on peräpään kärjestä selän puoleenväliin ulottuva harjanne. Antura on harmaa. Etanan erittämä lima on hyvin vetistä ja väritöntä. s. 67, 247 sekä 256-257IdTools == Levinneisyys == Alun perin taimietana on peräisin Pyreneiltä, mutta 1920-luvulla se alkoi levitä keskisen Euroopan kasvihuoneisiin ja 1960-luvulla saavutti Suomenkin. Nykyisin laji on levinneisyydeltään jokseenkin kosmopoliitti. Suomessa varmoja taimietanaesiintymiä tunnetaan ainakin Helsingistä, Turusta ja Vaasasta, mutta luultavasti niitä on muuallakin. == Elinympäristö ja elintavat == Taimietana on kulttuuriympäristöjen laji, joka kuitenkin Suomen oloissa elää vain kasvihuoneissa. Se on huomattava tuholainen, joka käyttää ravinnokseen kasvien lehtien, kukkien ja hedelmien lisäksi myös juurakoita ja sipuleita. Maanpäällisiin kasvinosiin etanat kiipeävät yöllä. Päivisin etanat kaivautuvat multaan ja syövät maanalaisia kasvinosia, eikä niitä siksi voi torjua poistamalla piiloutumispaikkoja.SUB Göttingen: AnimalBase Häirittynä etana erittää valtavasti limaa. Parittelu on hyvin nopea ja kestää alle kolme minuuttia. Munia eläin tuottaa kerralla noin 60. == Lähteet == == Aiheesta muualla == *Laji.fi: Taimietana (Lehmannia valentiana) *ITIS: Lehmannia valentiana *University of Michigan, Animal Diversity Web (ADW): Lehmannia valentiana Luokka:Maakeuhkokotilot Luokka:Tuholaiset
Odessan kansainvälinen lentoasema

Odessan kansainvälinen lentoasema (, ) on kansainvälinen lentoasema Ukrainan lounaisosissa, Odessan alueella, noin 7 kilometriä Odessan keskustasta lounaaseen. Lentoasema on sekä siviili- että sotilasliikenteen käytössä. Vuonna 2012 lentoasemaa käytti 907 600 ja vuonna 2013 jo 1 069 100 siviililiikenteen lentomatkustajaa. Heistä 878 400 matkusti kansainvälisen ja 190 700 kotimaan lentoreiteillä (2013). Odessa oli tällöin Ukrainan viidenneksi vilkkain matkustajaliikenteen lentoasema. ==Lähteet== == Aiheesta muualla == * Odessan kansainvälisen lentoaseman kotisivut (odessa.aero) * UKOO Odessa Airport (skyvector.com) Kansainvälinen lentoasema Luokka:Ukrainan lentoasemat
Olli Ceder

Olli Ceder (s. 5. kesäkuuta 1961 Pori) on entinen suomalainen jalkapalloilija. Hän oli pelipaikaltaan keskikenttäpelaaja.Olli Ceder Playerhistory-sivustolla Ceder edusti urallaan Toejoen Veikkoja (1978, 1982) Musan Salamaa (1979–1981), Porin Pallo-Tovereita (1983–1988), Rautsun Reipasta (1989), Valkeakosken Koskenpoikia (1990–1991) ja Törnävän Pallo-55:ttä (1992). SM-sarjaa hän pelasi PPT:ssä vuosina 1984–1988 yhteensä 73 ottelua, joissa hän teki neljä maalia. == Lähteet == Luokka:Suomalaiset jalkapalloilijat Luokka:Vuonna 1961 syntyneet Luokka:Elävät henkilöt
Devious Maids

Devious Maids on yhdysvaltalainen draamasarja, jonka ensimmäinen jakso esitettiin Yhdysvalloissa Lifetime-kanavalla 23. kesäkuuta 2013. Sarjan päähenkilöitä ovat Beverly Hillsin kartanoissa työskentelevät latinoamerikkalaiset kodinhoitajat. Sarja käynnistyy, kun yksi kodinhoitaja murhataan. Sarjan on luonut aiemmin Täydellisiä naisia tehnyt Marc Cherry, ja sarjat sisältävätkin useita yhtymäkohtia. Sarjan tuottajana toimii Täydellisissä naisissa näytellyt Eva Longoria, ja useat näyttelijät esiintyvät molemmissa sarjoissa. Esimerkiksi Richard Burgi, Andrea Parker, Jolie Jenkins, Patrika Darbo, Dakin Matthews ja Liz Torres vierailevat myös Cherryn uudessa sarjassa. Sarjaa tehtiin neljä tuotantokautta. Suomessa sarjan esitys alkoi valtakunnallisesti Livillä 17. marraskuuta 2014. Aiemmin sarjaa on esitetty maksukanava Nelonen Primellä. == Juoni == Sarjan aloitusjaksossa Powellin perheen sisäkkö Flora Hernandez murhataan. Henkirikoksesta syytetään professori Marisol Suarezin (Ana Ortiz) poikaa, joten hän soluttautuu kodinhoitajaksi naapurustoon, ottaa salanimen Marisol Duarte ja alkaa tutkia tapausta. Sarjan muita kodinhoitajia ovat meksikolainen Rosie (Dania Ramirez), puertoricolainen Carmen (Roselyn Sánchez) sekä Zoila Diaz (Judy Reyes) ja hänen tyttärensä Valentina (Edy Ganem). Naiset työskentelevät rikkaissa perheissä ja taistelevat samalla yksityiselämiensä ongelmien kanssa. Toisella kaudella Flora Hernandezin murha on selvitetty. Kauden mysteerinä on naapurustoon muuttanut uusi sisäkkö Opal Sinclair (Joanna P. Adler) == Päähenkilöt == Musta tausta tarkoittaa, että henkilö esiintyi tuotantokaudella pääosassa ja harmaa tausta sivuosassa. Valkoinen tausta tarkoittaa, että henkilö ei esiintynyt tuotantokaudella. Näyttelijä Roolihahmo Esiintyy Esiintyy Esiintyy Näyttelijä Roolihahmo 1 2 3 Ana Ortiz Marisol Deering (Suarez/Duarte) Dania Ramirez Rosie Westmore (Falta) Roselyn Sánchez Carmen Luna Judy Reyes Zoila Diaz Edy Ganem Valentina Diaz Rebecca Wisocky Evelyn Powell Tom Irwin Adrian Powell Grant Show Spence Westmore Drew Van Acker Remi Delatour Susan Lucci Genevieve Delatour (syntyjään Eunice Mudge) Mariana Klaveno Peri Westmore Brianna Brown Taylor Stappord Brett Cullen Michael Stappord Wolé Parks Sam Alexander Mark Deklin Nicholas Deering Joanna P. Adler Opal Sinclair Dominic Adams Tony Bishara (oikea nimi Amir Hassan) Colin Woodell Ethan Sinclair Gilles Marini Sebastien == Lähteet == == Aiheesta muualla == * * Sarjan viralliset kotisivut Luokka:2010-luvun yhdysvaltalaiset draamakomediasarjat Luokka:Lifetimen televisio-ohjelmat
Harkovan kansainvälinen lentoasema

Harkovan kansainvälinen lentoasema ( eli Osnovan lentoasema, ) on kansainvälinen lentoasema itäisessä Ukrainassa, Harkovan alueella, noin 12 kilometriä Harkovan keskustasta etelään. Lentoasema tunnetaan sijaintinsa johdosta myös Osnovan (tai Harkova-Osnovan) kansainvälisenä lentoasemana. Vuonna 2012 lentoasemaa käytti 501 400 ja vuonna 2013 605 000 lentomatkustajaa. Harkova oli tuolloin Ukrainan seitsemänneksi vilkkain lentoasema. ==Historiaa== Lentotoiminta Harkovassa aloitettiin 25. maaliskuuta 1924 ja ensimmäinen kansainvälinen reitti avattiin vuonna 1928. Pian havaittiin, että Harkovan lentokonetehdas tarvitsi paremman lentokentän; uusi paikka löytyi 12 kilometriä keskustan eteläpuolelta Osnovan taajaman lähistöltä. Sinne perustettu uusi lentoasema aloitti toimintansa 6. joulukuuta 1932. Tätä lentoasemaa on uudistettu sittemmin useasti. Esimerkiksi vuosina 1951-54 rakennettiin neuvostomalliin uudistettu, nykyisin vanhana terminaalirakennuksena tunnettu lentoasemarakennus. Samaa stalinistista rakennustyyliä ja moskovalaista projektituotantoa sovellettiin esimerkiksi Lvivin, Jekaterinburgin ja Tšeljabinskin lentoasemilla. Myöhempää tuotantoa on uusi matkustajaterminaali 2, jotka rakennettiin ennen vuoden 2012 jalkapallon Euroopan mestaruuskisoja. Kharkiv International Airport. Passenger Terminal A 2.jpg| Harkovan matkustajaterminaalin 2 edustaa. Kharkiv International Airport. Passenger Terminal A. Interior 3.jpg|Sisänäkymä terminaalista 2. Kharkiv International Airport. Passenger Terminal A. Interior 2.jpg| Sisänäkymä terminaalista 2. Kharkiv International Airport. VIP-terminal 1.JPG| Harkovan lentoaseman vanha terminaalirakennus 1 palvelee nykyisin liikelentoja ja VIP-asiakkaita. ==Lähteet== == Aiheesta muualla == * Harkovan kansainvälisen lentoaseman kotisivut (hrk.aero) * UKHH Kharkiv/Osnova Airport (skyvector.com) Kansainvälinen lentoasema Luokka:Ukrainan lentoasemat Luokka:Harkovan rakennukset ja rakennelmat
Twist (tanssi)

Twist (suom. ”vääntö”, ”taivutus”) eli twisti tai twistaaminen oli yksi 1960-luvun alun suosituimmista rock and roll -muotitansseista. Se oli yksi ensimmäisistä paritanssityyleistä, joissa tanssipartnerit eivät lainkaan koskettaneet toisiaan. Twist sai alkunsa vuoden 1960 paikkeilla ja levisi pian ympäri läntistä maailmaa muun muassa elokuvan Illasta aamuun (Twist Around the Clock, 1961) myötä, jossa pääosaa esitti rocklaulaja Chubby Checker. Twistin tanssiminen sujuu Chubby Checkerin määritelmän mukaan kuin kuivaisi selkäänsä pyyhkeellä ja samalla tumppaisi savuketta maahan molemmilla jaloillaan hieroen.The Twist by Chubby Checker, Songfacts.com. Viitattu 15.11.2014. Chubby Checkerin levyttämän laulun ”The Twist” (1960) oli tehnyt Hank Ballard jo vuonna 1955, ja se sai melko paljon radiosoittoa vuonna 1958. Warta, Tamara: The History of the Twist Dance, Love to Know Dance, Advice You Can Trust. Viitattu 15.11.2014. Suuri hitti ja twist-tanssin tunnetuksi tekijä siitä tuli vasta Chubby Checkerin version myötä. Sen ohella menestyneimmiksi twist-kappaleiksi muodostuivat Checkerin ”Let’s Twist Again” sekä Joey Dee & the Starliters -yhtyeen "Peppermint Twist", The Isley Brothersin ”Twist and Shout” (josta myös The Beatles levytti suositun version) sekä Sam Cooken ”Twistin’ the Night Away”. Twistin suosion uusintamiseksi levy-yhtiöt yrittivät sittemmin lanseerata muitakin rock and roll -musiikkiin perustuvia muotitansseja, kuten ”The Shake”, ”Mashed Potato”, ”The Fly” ja ”Watusi", mutta niistä ei tullut yhtä suosittuja. Suomessakin levytettiin monia twist- aiheisia tanssikappaleita, kuten Lasse Nupposen ”Eläköön twist” (1962), Jörgen Petersenin ”Helsinki-twist” (1962) ja Timo Jämsenin ”Yyteri-twist” (1963), joka oli alun perin ranskalainen ”Twist à Saint-Tropez”. Myös jotkut rautalankayhtyeet tekivät twist-sovituksia vanhoista sävelmistä, kuten The Avengers -yhtyeen ”Juoksuhauta twist” sota-ajan laulusta ”Elämää juoksuhaudoissa”.Haku sanalla twist , Äänitearkisto.fi. Viitattu 15.11.2014. ==Lähteet== ==Aiheesta muualla== *Ylen Elävä arkisto: "Alkuasukkaiden" twist- tanssi sai suomalaisetkin vääntelehtimään Luokka:Muotitanssit Luokka:Seulonnan keskeiset artikkelit
Kaivosteollisuus (yhdistys)

Kaivosteollisuus ry (vuoteen 2014 Kaivannaisteollisuus ry) on kaivos- ja kaivannaistoiminnassa toimivien yritysten edunvalvontajärjestö. Yhdistys on perustettu vuonna 1999, ja siihen kuuluu kaivos- ja kaivannaistoiminnan harjoittajia, urakoitsijoita, kone- ja laitevalmistajia sekä alan palveluyrityksiä, kaikkiaan noin 60 yritystä. Kaivosteollisuus ry:n tehtävänä on edistää alan toimintaedellytyksiä, lisätä alan yritysten ympäristö- ja työturvallisuustietoutta, edistää alan tunnettuutta ja myönteistä julkisuuskuvaa, edustaa jäsenyrityksiä kansainvälisissä järjestöissä kuten Eurominesissä, organisoida tutkimushankkeita ja kehittää jäsenyritysten välistä yhteistoimintaa. Yhdistyksen tavoitteiden saavuttamiseksi Kaivosteollisuus ry:ssä toimii useita työryhmiä: ympäristöjaosto, malminetsintätyöryhmä, viestintäryhmä ja kaivosturvallisuuden neuvottelukunta. Työryhmät tarjoavat jäsenyrityksille mahdollisuuden verkostoitua, vaikuttaa ja tehdä yhteistyötä toimintatapojen kehittämiseksi. Työryhmät järjestävät omaan osa-alueeseensa liittyviä tilaisuuksia ja koulutuksia, ennakoivat ja seuraavat lainsäädäntöä sekä koordinoivat kehityshankkeita.. Kaivosteollisuus ry toimii Teknologiateollisuus ry:n yhteydessä. Kolmannes yhdistyksen jäsenistä on myös Teknologiateollisuus ry:n jäseniä. == Katso myös == * Kaivos * Kaivostoiminta * Kaivannaistoiminta * Malminetsintä ==Lähteet== * ===Viitteet=== == Aiheesta muualla == * www.prokaivos.fi * www.kaivostieto.fi Luokka:Suomen kaivosteollisuus Luokka:Suomalaiset järjestöt
Pelastakaa Willy 2

Free Willy 2 on yhdysvaltalainen perhe-elokuva vuodelta 1995 ja jatko-osa vuoden 1993 elokuvalle Free Willy – Pelastakaa Willy. Elokuvassa Willy-valas palaa kiittämään poikaa, joka vapautti hänet. Kaikki ei kuitenkaan suju niin kuin piti. Willy vangitaan ja kierot vangitsijat aikovat tehdä Willystä ruokaa. Luokka:Vuoden 1995 yhdysvaltalaiset elokuvat Luokka:Yhdysvaltalaiset perhe-elokuvat Luokka:Elokuvat merenkulusta Luokka:Elokuvat ystävyydestä Luokka:Elokuvat eläimistä
Aaron Aaronsohn

Aaron Aaronsohn (1876 Romania – 15. toukokuuta 1919) oli romanialaista taustaa oleva kasvitieteilijä, maataloustieteilijä ja juutalainen sionisti, joka tunnetaan muun muassa villin emmervehnän löytämisestä. Lisäksi hän oli mukana perustamassa Ison-Britannian hyväksi ensimmäisessä maailmansodassa toiminutta Nili-vakoilujärjestöä, johon kuului myös hänen sisarensa Sarah Aaronsohn. == Elämä == Aaronsohn syntyi 1876 pienessä kylässä Romaniassa. 1882 Aaronsohnin vanhemmat muuttivat ensimmäisen alijan mukana Osmanien valtakuntaan kuuluvaan Palestiinaan ja olivat perustamassa Zikhron Ya'akovin asutusta Haifan ulkopuolella. Aaronsohnin älykkyys huomattiin varhain ja 1893 hänet lähetettiin Edmond de Rotschildin sponsoroimana opiskelemaan maatalous- ja kasvitiedettä Ranskaan.Anderson, s. 45–67. Palattuaan kahden vuoden kuluttua Palestiinaan hän toimi maataloustieteellisenä neuvonantajana suurtilojen omistajille ja ryhtyi tutkimaan Palestiinan kasvistoa ja geologiaa. 1906 hän teki läpimurtonsa löydettyään villin emmervehnän (Triticum dicoccoides) kasvamasta Hermonvuoren alueella. Löytö teki hänestä tieteellisissä piireissä kuuluisan ja kolme vuotta myöhemmin hän teki kahdeksan kuukauden pituisen kierto- ja luetomatkan Yhdysvaltoihin, jossa hän myös tutustui sionismiin. Yhdysvalloissa kerättyjen varojen turvin hän perusti tutkimusaseman Palestiinassa sijainneeseen Athlitiin, jossa hän suoritti seuraavien vuosien ajan kasvitieteellisiä kokeita. Ensimmäisen maailmansodan puhjettua Aaronsohnin perhe jäi Palestiinaan toisin kuin useimmat juutalaisperheet, jotka poistuivat maasta.Anderson, s. 68–94. 1915 Syyrian kurvernööri Djemal pašša nimitti Aaronsohnin satotuhoja aiheuttaneiden heinäsirkkaparvien hävitykseen tähtäävän ohjelman päälliköksi.Anderson, s. 95–123. Aaronsohn matkusti työnsä puolesta Syyriassa ja Palestiinassa ja järjesti julkisia luentoja ja oppitunteja liittyen heinäsirkkojen hävittämiseen. Samalla hän kuitenkin kiinnitti huomiota huononevaan tilanteeseen alueella ja pelkästi erityisesti sen juutalaisvähemmistön puolesta.Anderson, s. 124–148. Sodan aikana Aaronsohn oli mukana perustamassa Palestiinassa toiminutta Isolle- Britannialle tiedustelutietoa toimittanutta juutalaisvakoojien verkostoa,Anderson, s. 149–184. jonka nimeksi tuli myöhemmin Nili.Anderson, s. 259–285. Nili-vakoilujärjestöön kuului myös Aaronsohnin sisar Sarah Aaronsohn, joka jäi 1917 turkkilaisten vangiksi ja teki itsemurhan.Anderson, s. 376-380. Sodan loppuvaiheiden aikana Aaronsohn toimi äänekkäänä sionismin puolestapuhujana.Anderson, s. 417–456.Anderson, s. 485–505. 15\. toukokuuta 1919 hän kuoli lento-onnettomuudessa ylittäessään Englannin kanaalia paksussa sumussa. Hänen tai lentäjän ruumista ei koskaan löydetty. == Katso myös == * Sarah Aaronsohn == Lähteet == * === Viitteet === == Aiheesta muualla == * Aaron Aaronsohn (1876 - 1919) Herzl.org Luokka:Kasvitieteilijät Luokka:Maataloustieteilijät Luokka:Romanialaiset tieteilijät Luokka:Sionistit Luokka:Vakoojat Luokka:Lento-onnettomuudessa kuolleet Luokka:Vuonna 1876 syntyneet Luokka:Vuonna 1919 kuolleet
Dnipron kansainvälinen lentoasema

Dnipron kansainvälinen lentoasema (, ) oli kansainvälinen lentoasema eteläisessä Ukrainassa, Dnipropetrovskin alueella, maanteitse noin 15 kilometriä Dnipron keskustasta etelään. Vuonna 2012 Dnipron lentoasemaa käytti 444 200 ja vuonna 2013 454 981 lentomatkustajaa. Dnipropetrovsk oli tuolloin Ukrainan kahdeksanneksi vilkkain lentoasema. Dnipron kansainvälinen lentoasema on ukrainalaisen lentoyhtiö Dniproavian kotikenttä. Dnipron lentoaseman historian alkuna pidetään vuotta 1943, kun saksalaismiehityksen päätyttyä kaupunkiin sijoitettiin PO-2 -monitoimilentokoneita. Vuonna 1946 kirjattiin 300 lentomatkustajaa. Lisunov Li-2 ja Iljušin Il-12 -koneilla tehtyjen lentojen lentojen määränpäinä olivat muun muassa Kiova, Odessa ja Moskova. Lentoasema sai myös omia Lisunov Li-2, Antonov An-2 ja Iljušin Il-14 -koneita. Vuoteen 1976 mennessä lentoasemaa oli kehitetty kansainvälisen tason lentokentäksi. Se pystyi ottamaan vastaan Tupolev Tu-154 -koneita. Näillä lennettiin 70 kohteeseen Neuvostoliitossa. Matkustajamäärä kohosi; vuonna 1980 lentomatkustajia kirjattiin jo 530 000\. Lentoasema tuhoutui täysin Venäjän hyökkäyksen aikana Ukrainaan 10. huhtikuuta 2022. == Galleria == RIAN archive 485684 Ground in front of airport building.jpg|Dnipron (sil. Dnipropetrovskin) lentoasemaa kesällä 1974. Dniproavia Embraer EMB-145LR.jpg| Kotikenttänään Dniproa pitävän Dniproavia-lentoyhtiön Embraer EMB-145LR kone. ==Lähteet== == Aiheesta muualla == * Dnipron kansainvälisen lentoaseman kotisivut (dnk.aero) * UKDD Dnipro International Airport (skyvector.com) * lentoyhtiö Dniproavian sivusto (Dniproavia) Kansainvälinen lentoasema Luokka:Ukrainan lentoasemat
Devon van Oostrum

Devon Doekele van Oostrum (s. 24. tammikuuta 1993 Groningen, Alankomaathttp://www.fiba.com/pages/eng/fa/player/p/pid/69107/sid/8722/tid/2791/_/2013_EuroBasket/index.html ) on brittiläinen koripalloilija. Van Oostrum edusti Yhdistyneen kuningaskunnan koripallomaajoukkuetta vuosien 2011 ja 2013 EM- kilpailuissa.http://archive.fiba.com/pages/eng/fa/p/q/Devon%20VAN%20OOSTRUM/pid/69107/_//players.html Hän on edustanut vuodesta 2011 espanjalaista Saski Baskoniaa, josta häntä lainattiin muihin espanjalaisjoukkueisiin ja kroatialaiseen Cibona Zagrebiin.https://archive.is/20140929143243/http://www.abaliga.com/a7861/News/Devon_Van_Oostrum_joined_Cibona.html Hän on pelannut urallaan myös Euroliigaa.euroleague.net Marraskuussa 2014 van Oostrum siirtyi loppukauden kattaneella lainasopimuksella suomalaiseen Kouvoihin.http://www.acb.com/redaccion.php?id=108564 http://www.kouvot.fi/sitenews/view/-/nid/1982/ngid/2 Hän pelasi Kouvoissa kuudessa ottelussa vaatimattomilla 4,7 pisteen ja 1,7 levypallon sekä syötön keskiarvoilla, ja joulukuussa Kouvot ja van Oostrum purkivat sopimuksensa.http://www.basket.fi/uutiset/kaikki_uutiset/?x122462=28179802 == Lähteet == * Devon van Oostrum baskethotel.com * Profiili Yhdistyneen kuningaskunnan koripalloliitto * D. Van Oostrum Liga ACB * Profiile euroleague.net * Devon Van Oostrum Europe Stats Basketball-Reference.com === Viitteet === Luokka:Brittiläiset koripalloilijat Luokka:Vuonna 1993 syntyneet Luokka:Elävät henkilöt
Metsäetana

Metsäetana (Arion fuscus) on keskikokoinen tai melko kookas siruetanoiden heimoon kuuluva kotilo. Se viihtyy hyvin monenlaisissa ympäristöissä ja on Suomen yleisin etanalaji. == Koko ja ulkonäkö == Täyteen mittaansa venynyt metsäetana on 5-7 cm:n pituinen. Eläimen pohjaväri vaihtelee kellertävän ruskeasta oranssinruskeaan. Sekäpuolen keskiosa on muuta ruumista tummemman ruskea ja kyljissä on yleensä tummat pitkittäisjuovat, joista oikealla kyljellä oleva kiertää hengitysaukon sen yläpuolelta. Kilvessä on tummat reunajuovat. Joskus tavataan tasaisen tummanruskeita yksilöitä. Hengitysaukko on oikealla kyljellä kilven etuosassa. Antura on väriltään vaalea ja eläimen tuottama lima oranssia. s. 274-275IdTools == Levinneisyys == Metsäetanaa tavataan laajalti Euroopan keski- ja pohjoisosissa Britteinsaarilta Uralille saakka. Pyreneiden niemimaalta se puuttuu luultavasti kokonaan. Vieraslajina se on kulkeutunut Pohjois-Amerikkaan. Suomessa se on yleisin etana esiintyen koko maassa Ahvenanmaalta ja etelärannikolta aina pohjoisimmille tuntureille.SUB Göttingen: AnimalBase == Elinympäristö ja elintavat == Metsäetana kelpuuttaa elinpaikakseen etenkin tuoreet mustikkatyypin tuoreet kangasmetsät, mutta viihtyy yhtä lailla vaikkapa kulttuuriympäristössä tai suolla. Se liikkuu sekä maata pitkin että kiipeilee puihin. Muiden siruetanoiden tapaan laji on kaikkiruokainen kelpuuttaen niin tuoreen tai lahoavan kasviperäisen ravinnon kuin eläinten raadotkin. Etenkin syksyisin metsäetanoita tapaa sieniltä, jotka muodostavat keskeisen osan lajin ruokavaliosta. Parittelu kestää noin kaksi tuntia jonka ajan osapuolet ovat käpertyneet C-kirjaimen muotoon ja muodostavat ympyrän. Keski-Euroopassa etanat munivat noin 50 munaa muutaman viikon välein kesä-syyskuussa. Munat kuoriutuvat aikaisintaan noin kuukautta myöhemmin, kylmemmässä ilmastossa vasta seuraavana kevänä. Metsäetana elää noin vuoden ja kuolee joitakin päiviä viimeisten munien munimisen jälkeen. == Lähteet == == Aiheesta muualla == *Laji.fi: Metsäetana (Arion fuscus) *iNaturalist: Metsäetana (Arion fuscus) *Ötökkätieto: Metsäetana (Arion fuscus) *ITIS: Arion subfuscus *University of Michigan, Animal Diversity Web (ADW): Arion subfuscus Luokka:Maakeuhkokotilot
Jean-Claude Petit

Jean-Claude Petit (s. 14. marraskuuta 1943 Vaires-sur-Marne, Île-de-France) on ranskalainen säveltäjä ja sovittaja. Hän opiskeli Conservatoire National Supérieur -konservatoriossa Pariisissa. 1970-luvulla hän sovitti suuren määrän ranskalaisia hittikappaleita, kuten Julien Clercin ”Si on chantait” (1972), Serge Laman ”Je suis malade” (1973), Mort Shumanin ”Le Lac Majeur” (1973) ja Claude Françoisin ”Le telephone pleure” (1974). Hän julkaisi myös useita omia instrumentaalisia LP-levyjä. 1970-luvun lopulta alkaen Petit on keskittynyt elokuvamusiikin tekoon, ja hän on tuottanut musiikkia esimerkiksi elokuviin Jean de Florette (1986), Cyrano de Bergerac (1990) ja Husaari katolla (1995). Vuonna 2010 hän sovitti musiikin rockoopperaan La revolution Française. Petit toimi Monacon kapellimestarina maan voittaessa vuoden 1971 Eurovision laulukilpailun sekä Ranskan kapellimestarina vuosien 1986 ja 1987 kilpailuissa. ==Lähteet== *andtheconductoris.eu ==Aiheesta muualla== * * Luokka:Ranskalaiset säveltäjät Luokka:Ranskalaiset elokuvasäveltäjät Luokka:Vuonna 1943 syntyneet Luokka:Elävät henkilöt Luokka:Euroviisukapellimestarit
Neil Faulkner (arkeologi)

Neil Faulkner (22. tammikuuta 1958 – 4. helmikuuta 2022) oli brittiläinen arkeologi, kirjailija, matkaopas ja toimittaja. Hän opiskeli talouspolitiikkaa King’s Collegessa ja väitteli myöhemmin tohtoriksi University College Londoniin kuuluvassa UCL Institute of Archaeology -osastossa. Hän julkaisi useita kirjoja. == Lähteet == == Aiheesta muualla == * Neil Faulknerin kotisivut Luokka:Brittiläiset arkeologit Luokka:Brittiläiset tietokirjailijat Luokka:Brittiläiset toimittajat Luokka:Vuonna 1958 syntyneet Luokka:Vuonna 2022 kuolleet
Chinditit

Chinditit oli brittiläinen armeijan erikoisjoukko, joka palveli Brittiläisen Intian alaisuudessa toisen maailmansodan aikana Burmassa ja Intiassa taistellen japanilaisjoukkoja vastaan. Se toimi syvällä vihollislinjojen takana ja toteutti sissisodankäyntiin liittyviä operaatioita. Sen tunnettuihin komentajiin kuuluivat muun muassa Orde Wingate ja Walter Lentaigne. == Aiheesta muualla == * Chindits Special Force Burma 1943-44 Chindits.info Luokka:Erikoisjoukot Luokka:Yhdistyneen kuningaskunnan sotilasyksiköt toisessa maailmansodassa
Long Range Desert Group

Long Range Desert Group (LRDG) oli brittiläinen armeijan erikoisyksikkö, joka osallistui toisen maailmansodan aikana taisteluihin Pohjois-Afrikassa. Se perustettiin 1940 ja lakkautettiin sodan päätyttyä Euroopassa 1945. Kooltaan se oli suurimmillaan pataljoonan vahvuinen. Saksalaisen sotamarsalkan ja Afrikakorpsin komentajan Erwin Rommelin mukaan yksikkö aiheutti enemmän tuhoa kuin mikään muu kokoisensa brittiläinen yksikkö. == Lähteet == == Aiheesta muualla == Luokka:Erikoisjoukot Luokka:Yhdistyneen kuningaskunnan sotilasyksiköt toisessa maailmansodassa
Richard Aldington

Richard Aldington (s. Edward Godfree Aldington, 8. heinäkuuta 1892 Hampshire, Britannia – 27. heinäkuuta 1962 Sury-en-Vaus, Ranska) oli brittiläinen prosaisti ja runoilija. Aldington oli kirjallisen uransa alussa imagisti kuten hänen puolisonsa Hilda Doolittle. Hänen merkittävimpiä teoksiaan ovat kuitenkin hänen ensimmäiseen maailmansotaan liittyvät romaaninsa, kuten Death of a Hero (1929). Hän kirjoitti muistelmia ja paikoin pahansuopia elämäkertoja, esimerkiksi T. E. Lawrencesta kiistanalaisen elämäkerran Lawrence of Arabia: A Biographical Inquiry (1955). Aldingtonin Lawrencesta kirjoittamaan elämäkertaan, jossa tämä muun muassa paljasti Lawrencen olleen avioton lapsi, on suhtauduttu kriittisesti, ja se vahingoitti hänen kirjallista uraansa pysyvästi. ==Suomennettu tuotanto== ===Suomennetut teokset=== * Casanovan suuri rakkaus (The romance of Casanova), suom. Yrjö W. R. Lehmus, Helsinki: Tammi 1948 * Erään sankarin kuolema (Death of a hero), suom. Risto Lehmusoksa, Jyväskylä: Gummerus 1966 ===Suomennettuja runoja=== ;LähdeRichard Aldington, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 21.11.2021 * Auringonlaskuja (Sunsets), suom. Pertti Nieminen & Tuulia Toivanen, julkaisussa: Nuori Voima: kirjallisen kulttuurin lehti 2010; nro 6 Runoja teoksessa: Älä puhu nyt enää: imagistien runoutta, suom. Pertti Nieminen & Tuulia Toivanen, Basam 2011 ISBN 978-952-260-013-4 * Aamunkoitto * Argyria * Au Vieux Jardin * Epigrammeja (Epigrams): I-II * Fauni näkee ensi kerran lunta * Kreikkalaiselle marmoriveistokselle * Kuvia: I: Niin kuin gondoli täynnä * Kuvia: I: Tummien männynrunkojen lomitse * Kuvia: II: Sininen savu kohoilee * Kuvia: II: Olet kaunis * Kuvia: III: Minulle sinä olet, armaani * Kuvia: III: Olen tänään monta tuntia * Kuvia: IV: Nuori pyökki seisoo metsän reunassa * Kuvia: IV: Sinun suudelmasi polttavat * Kuvia: V: Hirvet ovat ylhäällä * Kuvia: VI: Kukan, jota tuuli ravisteli * Lesbia * Whitechapel * Yöllä Runoja teoksessa: Pertti Nieminen, Kuu kultainen terälehti, Otava 2008 ISBN 978-951-1-23007-6 Runot on suomentanut Pertti Nieminen * Epigrammeja: Lokakuu (Epigrams: October) * Epigrammeja: Uusi rakkaus (Epigrams: New Love) * Ilta (Evening) * Joki: I–II == Lähteet == == Aiheesta muualla == * Authors: Richard Aldington 1892–1962 Gutenberg.org Luokka:Brittiläiset kirjailijat Luokka:Brittiläiset runoilijat Luokka:Vuonna 1892 syntyneet Luokka:Vuonna 1962 kuolleet
Mark Gorski

Mark Brian Gorski (s. 6. tammikuuta 1960 Evanston, Illinois) on yhdysvaltalainen ratapyöräilyn olympiavoittaja. Hän on pituudeltaan 183 cm. Gorski oli Yhdysvaltojen paras eräajaja 1970-luvun lopulla, mutta lopetti uransa pahojen kolareiden seurauksena 1981. Hän teki kuitenkin paluun 1983 ja voitti kahden edellisvuoden maailmanmestarin Sergei Kopylovin kolmesti tuona vuonna. Hän voitti eräajon olympiakultaa Los Angelesissa 1984 kukistettuaan loppuottelussa maanmiehensä Nelson Vailsin erävoitoin 2–0. Gorski sai eräajossa hopeaa Pan-Amerikan kisoissa 1987. Hän voitti myös useita Yhdysvaltojen-mestaruuksia. == Lähteet == Luokka:Yhdysvaltalaiset ratapyöräilijät Luokka:Yhdysvaltalaiset olympiavoittajat Luokka:Vuonna 1960 syntyneet Luokka:Elävät henkilöt
When You’re Gone

When You’re Gone on kanadalaisartisti Avril Lavignen sekä Butch Walkerin sanoittama kappale. Se sanoitettiin Lavignen vuonna 2007 julkaistulle The Best Damn Thing -albumille. Kappaleen vastaavana sanoittajana sekä tuottajana toimi Walker ja se julkaistiin albumin toisena singlenä 19. kesäkuuta 2007. ==Lähteet== Luokka:Vuoden 2007 kappaleet Luokka:Avril Lavignen kappaleet